recursal/SuperWikiNEXT-32B huggingface dataset:
शिन राजवंश के दौरान वांग मंग ने चाकु-नुमा सिक्के जारी किये जो प्रसिद्ध हैं
**शिन राजवंश** (चीनी: 新朝, शिन चाओ; अंग्रेज़ी: Xin Dynasty) प्राचीन चीन का एक राजवंश था जिसने चीन में ९ ईसवी से २३ ईसवी तक के छोटे काल में राज किया। इसे राजवंश तो कहा जाता है लेकिन इसमें सम्राट सिर्फ़ एक ही था। यह हान राजवंश के काल (२०६ ईसापूर्व से २२० ईसवी) के बीच में आया। इस से पहले के हान काल को 'पश्चिमी हान राजवंश' कहा जाता है और इसके बाद के हान काल को 'पूर्वी हान राजवंश' कहा जाता है।

शीन राजवंश का इकलौता सम्राट वांग मंग (王莽, Wang Mang) था। पश्चिमी हान की राजमाता, महारानी वांग झेंगजुन (王政君, Wang Zhengjun) वांग परिवार से आई थी और उसका विवाह हान राजपरिवार में हुआ था। वांग मंग उसी का भांजा था और वांग परिवार का था। उसने इस सम्बन्ध का फ़ायदा उठाया और सिंहासन हड़प लिया। सन् ९ ईसवी को उसने स्वयं को सम्राट घोषित कर दिया। वैसे तो वह एक चतुर विद्वान था लेकिन राज्य व्यवस्थित रखना उसकी क्षमता से बाहर था। एक किसानों का विद्रोह भड़क गया और विद्रोहियों ने २३ ईसवी में राजधानी चंगआन पर घेरा डाल दिया। इस झड़प में वह मारा गया और उसका शिन राजवंश वहीँ समाप्त हो गया। हान राजवंश फिर से सिंहासन पर बहाल हो गया।

इन्हें भी देखें
---------------

* हान राजवंश
* चीन के राजवंश

सन्दर्भ
-------

1. ↑  China: A History: From Neolithic Cultures Through the Great Qing Empire, 10,000 BCE - 1799 CE, Harold M. Tanner, Hackett Publishing, 2010, ISBN 978-1-60384-202-0, *... Wang Mang's Xin Dynasty ... The fact that Wang Mang (45 BCE–23 CE) was able to take possession of the throne demonstrates both the power of imperial wives and mothers in the Han court ...*
**शिनिंग** (西宁, Xining) जनवादी गणराज्य चीन के पश्चिमी भाग में स्थित चिंगहई प्रांत की राजधानी और सबसे बड़ा शहर है। यह तिब्बत के पठार पर स्थित सभी नगरों में से भी सबसे बड़ा है। यह चीन की प्रशासन प्रणाली के अनुसार एक उपप्रांतीय शहर (प्रीफ़ेक्चर, दिजी) का दर्जा रखता है। सन् २०१० की जनगणना में इसकी आबादी २२,०८,७०८ अनुमानित की गई थी, जिसमें से ११,९८,३०४ शहरी इलाक़ों में रहते थे। ऐतिहासिक रूप से यह शहर रेशम मार्ग पर एक महत्वपूर्ण पड़ाव था और चीन और तिब्बत के दरमियान ऊन, लकड़ी और नमक के व्यापार के लिए भी अहम था। यहाँ कुमबुम (སྐུ་འབུམ, Kumbum) तिब्बती बौद्ध मठ और ६०० साल पुरानी दोंगगुआन मस्जिद (东关清真寺, Dongguan Mosque) स्थित हैं।

मौसम
----

यहाँ गर्मियों में तापमान ज़्यादा नहीं बढ़ता और यह गर्मियों में अपने अच्छे मौसम के लिए प्रसिद्ध है। जुलाई में औसत तापमान १७.३ °सेंटीग्रेड रहता है। सर्दियों में जनवरी में औसत तापमान −७.४ °सेंटीग्रेड होता है। यहाँ बारिशें मई से सितम्बर तक होती हैं।

शिनिंग के कुछ नज़ारे
--------------------

* शिनिंग की एक सड़कशिनिंग की एक सड़क
* कुमबुम बौद्ध मठकुमबुम बौद्ध मठ
* दोंगगुआन मस्जिददोंगगुआन मस्जिद
* शिनिंग रेलवे स्टेशन के अन्दरशिनिंग रेलवे स्टेशन के अन्दर

इन्हें भी देखें
---------------

* चिंगहई
* तिब्बत का पठार

सन्दर्भ
-------

1. ↑  The Rough Guide to China Archived 2014-07-25 at the Wayback Machine, David Leffman, Martin Zatko, Penguin, 2011, ISBN 978-1-4053-8908-2, *... The unassuming provincial capital of Qinghai, Xining contains few tourist sights and is usually regarded simply as a base from which to explore the nearby Tibetan Kumbum monastery ...*
*कृपया वित्त प्रबन्धन से भ्रमित न हों।*

---

**वित्तीय प्रशासन** (Financial Administration) शब्द का प्रयोग व्यापक अर्थ में किया जाता है। इसमें वे सब प्रक्रियायें सम्मिलित की जाती हैं जो कि निम्न कार्यों को सम्पन्न करने में उत्पन्न होती हैः 

*सरकारी धन के संग्रह, बजट-निर्माण, विनियोजन तथा व्यय करने में, आय तथा व्यय, और प्राप्तियों एवं संवितरणों का लेखा-परीक्षण करने में परिसम्पत्तियों (Assets) तथा देयताओं (Liabilities) और सरकार के वित्तीय सौदों का हिसाब-किताब रखने में और आमदनियों व खर्चों, प्राप्तियों व संवितरणों तथा निधियों (Funds) व विनियोजनों (Appropriations) की दशा के संबंध में प्रतिवेदन-लेखन (Reporting) में।*
वित्त के बिना सरकार अपने उद्देश्य में पूर्णतः सफल नहीं हो सकती। प्रशासन के लिये वित्त की इतनी अधिक महत्ता होने के कारण वित्त के प्रशासन का अध्ययन भी अत्यन्त महत्वपूर्ण हो गया है। जो सरकार वित्तीय प्रशासन की एक सन्तोषजनक व्यवस्था का निर्माण कर लेती है वह अपने कार्यों का प्रबन्ध कुशलता के साथ करने की दिशा में काफी आगे बढ़ जाती है। इस प्रकार वित्तीय प्रशासन, जोकि एक सी व्यवस्था तथा रीतियों का निर्माण करता है जिनके द्वारा लोक सेवाओं के संचालन के लिये धन प्राप्त किया जाता है, व्यय किया जाता है और उसका लेखा रखा जाता है, आधुनिक सरकार का हृदय माना जाता है।

वित्तीय प्रशासन एक ऐसी गतिशील प्रक्रिया है जो कि निम्नलिखित संक्रियाओं (Operations) की एक सतत शृंखला का निर्माण करती है -

* (१) आय तथा व्यय की आवश्यकताओं के अनुमान लगाना-अर्थात् ‘बजट बनाना’
* (२) इन अनुदानों के लिए व्यवस्थापिका की अनुमति प्राप्त करना- अर्थात् ‘बजट की विधायी अनुमति’
* (३) आय तथा व्यय की क्रियाओं को कार्यान्वित करना- अथवा ‘बजट को कार्यान्वित करना’
* (४) वित्तीय व्यवस्थाओं का राजकोषीय प्रबंन्धन (Treasury Management of the Finance)।
* (५) इन संक्रियाओं की विधायी उत्तरदायिता (Legislative Accountability) अर्थात् समुचित रूप से हिसाब-किताब रखना और उस हिसाब-किताब का परीक्षण करना।

वित्तीय प्रशासन में ऊपर बताई गई प्रक्रियायें सम्मिलित हैं। ये वित्तीय क्रियायें निम्नलिखित अभिकरणों (Agencies) द्वारा सम्पन्न की जाती हैं-

* (क) व्यवस्थापिका अथवा विधान-मण्डल (The Legislature),
* (ख) सरकार की कार्यपालिका शाखा (The Executive),
* (ग) राजकोष अथवा वित्त विभाग (Treasury and Finance Department),
* (घ) लेखा-परीक्षण विभाग (Audit Department),

वित्तीय प्रशासन का संचालन तथा नियन्त्राण इन्हीं अभिकरणों द्वारा किया जाता है।

इन्हें भी देखें
---------------

* घाटे की वित्त व्यवस्था
* लोक वित्त
* वित्तीय प्रबन्धन
**सबा दीवान** एक नई दिल्ली में स्थित वृत्तचित्र फिल्म निर्माता है। उनकी फिल्में लैंगिकता, लिंग, पहचान, सांप्रदायिकता और संस्कृति पर आधारित हैं। उनके उल्लेखनीय कार्यों में 'धर्मयुद्ध' (1989), 'नासूर' (1991), 'खेल' (1994), 'बरफ़' (1997) और 'सीता का परिवार' (2001) शामिल हैं। लांछित महिला कलाकारों के बारे में उनकी ट्रायोलोजी  '' दिल्ली-मुम्बई-दिल्ली '' (2006), 'नाच' (2008) और *द अदर सोंग* (2009) फिल्मों के लिए प्रसिद्ध हैं।

जीवन
----

सबा का जन्म और पालन पोषण नई दिल्ली में हुआ था। उन्होंने 19 82 में स्कूली शिक्षा समाप्त कर ली और 1982-1985 से सेंट स्टीफंस कॉलेज, दिल्ली विश्वविद्यालय से इतिहास में अपनी बैचलर्स पूरी की। उन्होंने मास कम्युनिकेशन रिसर्च सेंटर, जामिया मिलिया इस्लामिया से मास कम्युनिकेशंस में मास्टर डिग्री प्राप्त की।

कैरियर
------

सबा 1987 से एक स्वतंत्र फिल्म निर्माता के रूप में काम कर रही है। उनकी फिल्म 'दिल्ली-मुम्बई-दिल्ली' (2006) ने मुंबई में बार नर्तकियों के जीवन पर ध्यान केंद्रित किया, 'नाच' (नृत्य, 2008) ने महिलाओं के जीवन का पता लगाया जो ग्रामीण मेलों में नृत्य करती थी, और त्रयी की तीसरी और अंतिम फिल्म 'द अदर सोंग' (2009) वाराणसी की तवाइफों की जीवन शैली के बारे में थी।
2006 में, सबा ने फ़िल्म डिवीजन, सूचना और प्रसारण मंत्रालय, भारत सरकार के नियमों के खंड 8 के विरोध में अपनी फिल्म 'दिल्ली, मुंबई दिल्ली' को वापस ले लिया। 
वर्तमान में, सबा तवाइफों के बारे में एक किताब लिख रही है।

सन्दर्भ
-------

1. ↑  "Magic Lantern Movies LLP". मूल से 27 अगस्त 2016 को पुरालेखित. अभिगमन तिथि 2016-04-23.
2. ↑  Vij, Shivam. "Of chick charts, hen charts and other such women's stories: Saba Dewan". मूल से 5 दिसंबर 2016 को पुरालेखित. अभिगमन तिथि 2016-04-23.
3. ↑  "Saba Dewan | India Foundation for the Arts". मूल से 1 जुलाई 2017 को पुरालेखित. अभिगमन तिथि 2016-04-23.
4. ↑  "Magic Lantern Movies LLP". मूल से 27 अगस्त 2016 को पुरालेखित. अभिगमन तिथि 2016-04-23.
5. ↑  "Film withdrawn from festival in protest". The Hindu. 22 January 2006. अभिगमन तिथि 25 April 2016.
6. ↑  "Saba Dewan talks feminism, filmmaking, and standing up for change" (अंग्रेज़ी में). मूल से 13 जून 2017 को पुरालेखित. अभिगमन तिथि 2016-04-23.
**सबा क़मर** पाकिस्तानी ऐक्ट्रेस हैं। सबा क़मर क़ंदील बलोच की बायॉपिक 'बाग़ी' में  और फ़िल्म हिंदी मीडियम में इरफान खान के साथ दिखी । सबा क़मर को पाकिस्तान में पाकिस्तानी टी.वी. की रानी कहा जाता है। सबा कई मैगज़ीन के कवर पर अपने जलवे बिखेर चुकी हैं।

जन्म
====

सबाह क़मर ज़मान (जन्म 5 अप्रैल 1984) को सबा क़मर के रूप में श्रेय जाता है, जो एक पाकिस्तानी अभिनेत्री और टेलीविज़न हस्ती हैं। पाकिस्तान की सबसे लोकप्रिय और उच्चतम भुगतान वाली अभिनेत्रियों में से एक, क़मर लक्स स्टाइल अवार्ड, हम अवार्ड और फ़िल्मफ़ेयर अवार्ड नामांकन सहित कई प्रशंसाओं की प्राप्तकर्ता है। उन्हें पाकिस्तान सरकार ने 2012 में तमगा-ए-इम्तियाज़ और 2016 में प्राइड ऑफ़ परफॉर्मेंस से सम्मानित किया था। उन्होंने टेलीविजन सीरीज़ में औरत हूं (2005) में भूमिका के साथ अभिनय की शुरुआत की। क़मर को आखिरी बार ARY Digital के कोर्टरूम ड्रामा Chehh (2019) में मन्नत के रूप में मुख्य भूमिका निभाते हुए देखा गया था।

कैरियर
------

अपने कैरियर की शुरुआत टीवी श्रृंखला में *मैं औरत हूँ* .से की और इसके लिए पीटीवी का सर्वश्रेष्ठ टीवी अभिनेत्री का पुरस्कार प्राप्त किया

बॉलीवुड फ़िल्म निर्माता दिनेश विजान व भूषण कुमार की फ़िल्म *हिंदी मीडियम* में पाकिस्तानी अभिनेत्री सबा क़मर भारतीय अभिनेता इरफ़ान ख़ान के साथ हैं। फ़िल्म 'मंटो' में नूर का किरदार निभाने के लिए प्रशंसा बटोर चुकीं अभिनेत्री की इस फ़िल्म का निर्देशन साकेत चौधरी निर्देशित कर रहे हैं।

इन्हें भी देखें
---------------

* माहिरा ख़ान
* सोन्या जहान
* मेहविश हयात
* मोमिना इकबाल
* क़ंदील बलोच

सन्दर्भ
-------

1. ↑  "Saba Qamar is outing the rishta brigade in new video". *Dawn*. 2020-07-14.
2. ↑  "सोशल- लौट आई है पाकिस्तान की 'बाग़ी' कंदील बलोच". मूल से 4 अगस्त 2017 को पुरालेखित. अभिगमन तिथि 23 जुलाई 2017.
3. ↑  "कंदील बलोच की बायॉपिक 'बागी' में दिखेंगी सबा कमर". मूल से 5 जुलाई 2018 को पुरालेखित. अभिगमन तिथि 23 जुलाई 2017.
4. ↑  "Saba Qamar turns 37: Inside the intimate birthday party".
5. ↑  "Saba Qamar on Irrfan's death: Hope things were better between our countries and I could go see his family".
6. ↑  "Movie Review: 'हिंदी मीडियम', भाषा बन गई घर की मुर्गी". मूल से 24 जुलाई 2017 को पुरालेखित. अभिगमन तिथि 23 जुलाई 2017.

बाहरी कड़ियाँ
-------------

* इंटरनेट मूवी डेटाबेस पर सबा क़मर
* SABA QAMAR DANCE BAGHI Pakistani Drama
वसंतोत्सव का आरंभ माघ महीने के शुक्ल पक्ष की पंचमी (वसंत पंचमी) से हो जाता है। यह दिन नवीन ऋतु के आगमन का सूचक है। उसी दिन पहली बार गुलाल उड़ाया जाता है। इस दिन से होली और धमार का गाना प्रारंभ हो जाता है। लोग वासंती वस्त्र धारण कर गायन, वाद्य एवं नृत्य में विभोर हो जाते हैं। वसंत पंचमी का उत्सव मदनोत्सव के रूप में भी मनाया जाता है। भगवान श्रीकृष्ण तथा कामदेव इस उत्सव के अधिदेवता हैं। 

कामशास्त्र में ‘सुवसंतक’ नामक उत्सव की चर्चा आती है। ‘सरस्वती कंठाभरण’ में लिखा है कि सुवसंतक वसंतावतार के दिन को कहते हैं। वसंतावतार अर्थात जिस दिन बसंत पृथ्वी पर अवतरित होता है। यह दिन वसंत पंचमी का ही है। ‘मात्स्यसूक्त’ और ‘हरी भक्ति विलास’ आदि ग्रंथों में इसी दिन को बसंत का प्रादुर्भाव दिवस माना गया है। इसी दिन मदन देवता की पहली पूजा का विधान है। कामदेव के पंचशर (शब्द, स्पर्श, रूप, रस, गंध) प्रकृति संसार में अभिसार को आमंत्रित करते हैं। चैत्र कृष्ण पंचमी को वसंतोत्सव का अंतिम दिन रंग खेलकर रंग पंचमी के रूप में मनाया जाता है। हर्षवर्धन के बाद तक, अर्थात सातवीं-आठवीं शताब्दी तक वसन्तोत्सव मनाए जाने के प्रमाण हैं। वसन्तोत्सव! वसन्त के दिनों में एक महीने का उत्सव, जिसमें विवाह योग्य युवक-युवतियाँ अपनी इच्छा से अपना जीवनसाथी चुनती थीं और समाज उसे पूरी प्रतिष्ठा के साथ मान्यता देता था।

सन्दर्भ
-------

1. ↑  "संवेदनहीन समाज के लिए संजीवनी" (एचटीएमएल). दैनिक भास्कर. मूल से 30 अगस्त 2008 को पुरालेखित. अभिगमन तिथि 8 मार्च 2008. `|access-date=` में तिथि प्राचल का मान जाँचें (मदद)
शेखावाटी उत्सव 
पुरे भारत में प्रशिद शेखावाटी (सीकर, चूरू , झुंझुनू) में शेखावाटी उत्सव का आयोजन किया जाता है | इस आयोजन में शेखावाटी की संस्कृति की झांकी और पारम्परिक खेलो का आयोजन किया जाता है | जैसे मटका दौड़, रस्साकसी, दादा पोता दौड़, साफ़ बांध, रंगोली आदि प्रतियोगिता का आयोजन किया जाता है | शेखावाटी उत्सव के आयोजन का मुख्य उदेश्य शेखावाटी में पर्यटन को बढ़ावा देना है | इस मेले का आयोजन हर साल किया जायेग। | आने वाले सालो में इसका आयोजन फतेहपुर और रामगढ शेखावाटी में भी किया जायेगा |

शेखावाटी उत्सव 2021
-------------------

2021 में शेखावाटी उत्सव का आयोजन 20 मार्च से 22 मार्च तक लक्ष्मणगढ़ तहसील स्थित जवाहर लाल नेहरू स्टेडियम में किया गया थ। | शेखावाटी उत्सव 2021 का उद्धघाटन राजस्थान प्रदेश कांग्रेस के अध्यक्ष एवं शिक्षा राज्यमंत्री गोविन्द सिंह डोटासरा तथा महिला एवं बाल विकास राज्य मंत्री ममता भूपेश ने गुब्बारे उड़ाकर एवं हरी झण्डी दिखाकर शुभारंभ किया था | शेखावाटी उत्सव का प्रमुख आकर्षण तेरह ताली, घोड़ी व चरी नृत्यय था |

शेखावाटी उत्सव 2020
-------------------

2021 में शेखावाटी उत्सव का आयोजन झुंझुनू जिले के नवलगढ़ कस्बे के सूर्यमण्डल मैदान में आयोजन किया गया था | इस उत्सव में शहरी व ग्रामीण महिलाओं की मटका दौड़, रस्साकसी, मेहन्दी, महिलाओं की म्यूजिकल चेयर सहित कई प्रतियोगिताओ में भाग लिया था |

सन्दर्भ
-------

1. ↑  "पर्यटन मंत्री बोले-हर साल होगा शेखावाटी उत्सव, फतेहपुर व रामगढ़ शेखावाटी में भी होगा आयोजन". दैनिक भास्कर. भास्कर. अभिगमन तिथि 21 मार्च 2021.
2. ↑  "शेखावाटी उत्सव लक्ष्मणगढ़ 2021". रिजल्ट युनिराज. 2021. अभिगमन तिथि 22 मार्च 2021.
3. ↑  "तेरह ताली, घोड़ी व चरी नृत्य पर झूमे दर्शक". राजस्थान पत्रिका. पत्रिका. अभिगमन तिथि 21 मार्च 2021.
4. ↑  "25वें शेखावाटी उत्सव-2020 का आगाज 13 फरवरी से". राज समाचार. अभिगमन तिथि 22 मार्च 2021.
**विवेकानन्द नीडम्** ग्वालियर स्थित एक अत्यन्त मनोरम, शान्त स्थान है, जो ग्वालियर रेलवे स्टेशन से लगभग ४ किलोमीटर दूर हरिशंकरपुरम् के पीछे, एक सुरम्य पहाड़ी पर स्थित है। यहाँ प्रातः से रात्रि तक, विभिन्न सुनियोजित कार्यक्रमों के माध्यम से आश्रम जीवन से परिचित कराने का उपक्रम संपन्न होता है। दैनिक व्यक्तिगत एवं सार्वजनिक जीवन की कठोरता और आपाधापी से उत्पन्न तनावों से विश्रांति पाने हेतु प्रशिक्षण सत्र यहाँ परिचालित किये जाते हैं।

नीडम् के लगभग ३ एकड़ परिसर में, विभिन्न प्रजातियों के ८००० पौधों का रोपण किया गया है। अंभोद एक पेयजल जलागार है, जिसके माध्यम से सम्पूर्ण नीडम परिसर में शुद्ध एवं स्वादिष्ट पेयजल की आपूर्ति की जाती है।

स्वामी विवेकानन्द जी के आदर्शों से प्रेरणा प्राप्त कर यह केन्द्र ग्वालियर ही नहीं अपितु ग्वालियर के बाहर जाकर भी समाजसेवा के विभिन्न महत्वपूर्ण कार्यों में अपना योगदान देता आ रहा है, जिसमें प्राकृतिक चिकित्सा, योग, ध्यान एवं अध्यात्म भी सम्मिलित है। मनुष्य का शारीरिक, मानसिक एवं आत्मिक विकास विवेकानन्द केन्द्र, ग्वालियर का मुख्य ध्येय है। इसी दृष्टि से वर्ष १९९५ में विवेकानन्द नीडम् की स्थापना की गई जो प्राकृतिक पहाड़ी पर नीरव, शान्त वातावरण में स्थापित सादगीपूर्ण, तनावरहित, प्रदूषणरहित, मनोहारी एवं सुरम्य वातावरण देने वाला एक सुप्रसिद्ध स्थान है।

गतिविधियाँ
----------

केन्द्र द्वारा हर आयु वर्ग के लोंगोंके लिये विभिन्न सेवा गतिविधियों का नियमित आयोजन किया जाता है। यथा - वालक-वालिकाओं के लिये "आवासीय व्यक्तित्व विकास शिविर", युवाओं के लिये "युवा प्रेरणा शिविर", प्रौढ़जनों के लिये "आध्यात्मिक साधना शिविर", शिशु संस्कार वर्ग, आरोग्य सेवा इत्यादि। केन्द्र की मान्यता है कि उपरोक्त कार्यक्रमों के माध्यम से व्यक्ति की सुप्त प्रतिभा जागृत करना संभव है।

बाहरी कड़ियाँ
-------------

* विवेकानन्द नीडम् का जालघर
|  |
| --- |
| एड्स नियंत्रण पर एक शृंखला का भाग |
| श्रेणी:भारतीय सरकारी एड्स नियंत्रण संस्थाएँ |
|  |

**विशाखापट्टनम एड्स नियंत्रण सोसाइटी** (Vacs) ग्रेटर विशाखापत्तनम नगर निगम (GVMC) द्वारा गठित एकीकृत, समन्वय और अंतर - क्षेत्र में एचआइवी / एड्स को नियंत्रित करने में सहयोग प्राप्त करने के परम उद्देश्य के साथ अपना काम शुरू २००६ में कर दिया था। यह अहमदाबाद एड्स नियंत्रण सोसायटी पर आधारित है जो अंतर्राष्ट्रीय काउंटी मैनेजमेंट एसोसिएशन (ICMA) की हस्तांतरण-मुलाक़ात पर संभव हो सकी है। अंतर्राष्ट्रीय काउंटी मैनेजमेंट एसोसिएशन शहरों के बीच बेहतर शासन प्रथाओं को बढ़ावा देता है। विशाखापट्टनम: एड्स नियंत्रण सोसाइटी ने अहमदाबाद सोसाइटी के साथ एक समझौता ज्ञापन पर हस्ताक्षर किया है। विशाखापट्टनम एड्स नियंत्रण सोसाइटी अपने पहले चरण के कार्य में पूर्णा बाजार में रात की पाली-सफाई कर्मचारी और जगदम्बा जंक्शन क्षेत्रों के लिए एक जागरूकता कार्यक्रम का आयोजन किया था। इसके अलावा, यह सोसाइटी पॉप्युलेशन सर्विसेज इंटरनेशनल, ग्रीन विजन और कई २८ जुलाई और ग़ैर-सरकारी संगठनों के साथ एक ही छत के नीचे सभी सेवाएँ एचआइवी पॉजिटिव व्यक्तियों को उपलब्ध कराने के लिए जिला एड्स नोडल अधिकारी द्वारा आयोजित शिविर में भाग लिया। एक रणनीति के तहत एचआइवी / एड्स के प्रसार की जांच के हिस्से के रूप में यह ऑटोरिक्शा-चालकों, होटलों में कम कर रहे में लड़कों, मधुशाला श्रमिकों और स्वच्छता कार्यकर्ताओं जैसे उच्च जोखिम वाले समूहों की पहचान कर रहा है।

उद्देश्य और रणनीति
------------------

* युवा और प्रजनन आयु समूह के बीच कम ९०% के बारे में जागरूकता के स्तर को प्राप्त करना।
* उच्च जोखिम आबादी के बीच कम ९०% की कंडोम के उपयोग को प्राप्त करना
* नगर निगम के शहरी स्वास्थ्य केन्द्र स्तर पर एसटीआई उपचार और देखभाल सेवाएं प्रदान करना
* स्वैच्छिक एचआइवी परीक्षण के लिए 'बनो-बोल्ड' रणनीति के चुनाव प्रचार से लोगों को प्रेरित करना
* प्रसवपूर्व महिलाओं के लिए एचआइवी परीक्षण को प्रेरित करने और उन्हें आवश्यक उपचार की सलाह देना
* सकारात्मक लोगों के लिए पुनर्वास योजनाओं को बढ़ाना और उन्हें स्कूलों, कॉलेजों और अस्पतालों में भर्ती में सामाजिक कलंक को दूर करना

वृत्तचित्र
----------

व्यावसायिक यौन कर्मियों, मछुआरों और सड़क पर पल रहे बच्चों पहले से ही उच्च जोखिम वाले समूहों के रूप में पहचान की गई है। शहरी झुग्गी-झोंपड़ियों में प्रवासियों की जनसंख्या बढ़ती देखकर उन्हें शिक्षित करने के लिए, एड्स / एचआइवी पर बना वृत्तचित्र जांच की प्रदर्शनी की जा रही है।

एचआइवी / एड्स-पीड़ितों के लिए देश में पहली बीमा योजना
-----------------------------------------------------

ग्रेटर विशाखापट्टनम नगर निगम (GVMC) एचआइवी / एड्स-पीड़ितों के लिए देश में पहली बीमा योजना २००९ में शुरू की जिसके अंतरगत प्रीमियम का ५० फीसदी योगदान दिया ग्रेटर विशाखापट्टनम नगर निगम अदा करना होगा। योजना का आरंभ मानव संसथानों की राज्य मंत्री श्रीमती पुरंदेश्वरी ने किया।

सन्दर्भ
-------

1. 1 2  "Andhra Pradesh - Visakhapatnam Towards checking spread of HIV". द हिन्दू. मूल से 26 सितंबर 2008 को पुरालेखित. अभिगमन तिथि 7 जुलाई 2012.
2. ↑  "Prevention of HIV/AIDS with in limits of Greater Visakhapatnam Municipal Corporation". The Best Practices and Local Leadership Programme (BLP). अभिगमन तिथि 7 जुलाई 2012.[*मृत कड़ियाँ*]
3. ↑  "Andhra Pradesh - Visakhapatnam: Insurance policy for HIV patients Insurance policy for HIV patients". द हिन्दू. अभिगमन तिथि 7 जुलाई 2012.
**सुखदेव प्रसाद बरनवाल** एक पत्रकार और एस.पी. गाइड प्रकाशनों के संस्थापक थे।

प्रारंभिक जीवन
--------------

बरनवाल जी का जन्म 1930 में बिहार राज्य के पटना शहर में हुआ था। इनकी शिक्षा पटना के पटना विश्वविद्यालय में हुई। इन्होने 12 वर्ष की आयु में ही भारत छोड़ो आंदोलन में अपना योगदान दिया था। इन्होने 1948 में आर.एस.एस. सत्याग्रह आंदोलन में अपना योगदान दिया था।

व्यवसाय
-------

बरनवाल जी पत्रकार और लेखक दोनों थे इन्होने अनेक लेख अंग्रेजी और हिंदी में लिखे है। इन्होने अपनी अधिकता रचनाएँ राजनीतिक, अर्थव्यवस्था तथा सेना पर लिखी है। जब इन्होने अपनी पहली सैन्य रचना 1965 में प्रकाशित की तो इनके मन में इसे जन-जन पहुंचना चाहा, इसलिए इन्होने **एस.पी. गाइड प्रकाशन** की संस्थापना किया। कुछ समय बाद श्री जयंत बरनवाल द्वारा उस पत्रिका का नाम बदल कर एस.पी. मिलट्री एअरबुक कर दिया गया, जो एशिया और अफ्रीका के 40 विभिन्न देशों में पहुंच गया।

प्रमुख पत्रिकाएँ
----------------

बरनवाल जी की प्रथम पत्रिका 1965 में 'मिलिट्री ईयरबुक' के नाम से प्रकाशित हुआ।

* मिलिट्री ईयरबुक
* इंडिया फेसेस वॉर
* हीरोइक डीड्स इन फ्री इंडिया
* गाइड ऑल्मनॅक एन्ड एअरबुक
* गाइड तो इंडियन बैंकिंग
* विश्व ज्ञान सागर
* स्वतंत्र भारत की वीरगाथा
* प्रसिद्द अविष्कारों की कहानी
* ईंट का जवाब

सन्दर्भ
-------

1. ↑  India faces war - Google books
2. ↑  Measure of civil defence in india
3. ↑  Google books
जैनेंद्र कुमार का पाँचवा उपन्यास 'सुखदा' (1953ई.) है, जो प्रारंभ में धारावाहिक रूप से धर्मयुग में प्रकाशित हुआ था। इसका कथानक घटनाओं के वैविध्य बोझ से आक्रांत है। जैसा कि इस उपन्यास के शीर्षक से स्पष्ट है इसकी प्रधान पात्री सुखदा है। उसका जीवन उसके लिए भार बन चुका है। वह एक धनी घराने की कन्या और विवाहिता है। वैचारिक असमानताओं के कारण उसके संबंध अपने पति से संतोषप्रद नहीं हैं। उपन्यास की यह परिस्थिति तो स्पष्ट है, परंतु इसको आधार बनाकर कथा का जो ताना-बाना बुना गया है, वह पाठक को विचित्र लगता है। कथा का उद्देश्य अंत तक अप्रकट ही रहता है। सुखदा के लाल की ओर आकर्षित होने पर भी कथानक का तनाव नहीं खत्म होता। अनेक स्वभावविरोधी प्रतिक्रियाओं तथा नाटकीय मोड़ों के बाद सुखदा पति को त्यागकर अस्पताल में भरती हो जाती है। अनेक अनावश्यक, अप्रासंगिक विवरणों तथा चमत्कारिक तत्वों से कथा अशक्त हो गई है।

| * दे
* वा
* सं
जैनेंद्र कुमार  की कृतियाँ |
| --- |
| उपन्यास | परख (1929) | सुनीता (1935) |  त्यागपत्र (1937) | कल्याणी (1939) | विवर्त (1953) | सुखदा (1953) |  व्यतीत (1953)| जयवर्धन (1956) |
| कहानी संग्रह | फाँसी (1929) | वातायन (1930) | नीलम देश की राजकन्या (1933) | एक रात (1934) | दो चिड़ियाँ (1935) | जयसंधि(1949)|जैनेंद्र की कहानियाँ (सात भाग) | जैनेंद्र कुमार की कहानियाँ (2000) |
| निबंध संग्रह | प्रस्तुत प्रश्न  | जड़ की बात |साहित्य का श्रेय और प्रेय | सोच विचार | काम प्रेम और परिवार|ये और वे |
| संपादित ग्रंथ | साहित्य चयन (निबंध संग्रह-1951) | विचार वल्लरी (निबंध संग्रह-1952) |
| सह लेखन | तपोभूमि (उपन्यास, ऋषभचरण जैन के साथ-1932) |
**सुकेश साहनी** (जन्म : 5सितंबर 1956, लखनऊ, उ.प्र.), हिंदी के लघुकथा लेखक हैं, जिनका लघुकथा की विकास यात्रा में महत्त्वपूर्ण योगदान रहा है। उनके तीन लघुकथा संग्रह 'डरे हुए लोग' 'ठंडी रज़ाई''साइबरमैन' और ‘प्रतिनिधि लघुकथाएँ प्रकाशित हैं। उनकी दोनों पुस्तकें क्रमश: 'डरे हुए लोग' का पंजाबी, गुजराती, मराठी व अंग्रेज़ी में तथा 'ठंडी रज़ाई' का अंग्रेज़ी व पंजाबी भाषा में अनुवाद हुआ है। इसके अतिरिक्त एक कहानी संग्रह 'मैग्मा और अन्य कहानियाँ' तथा बालकथा संग्रह 'अक्ल बड़ी या भैंस' प्रकाशित हुए हैं।'डरे हुए लोग' और 'ठंडी रजाई' का अनुवाद श्याम सुंदर अग्रवाल ने किया है। उनकी लघुकथा 'रास्तों से दोस्ती' अमनजोत सिंह सढौरा द्वारा पंजाबी में अनुवाद की गई। उनकी कुछ लघुकथाएँ जर्मन भाषा में भी अनूदित हुईं हैं। 'रोशनी' कहानी पर दूरदर्शन के लिए टेलीफिल्म का निर्माण किया है। उनकी एक और पुस्तक "लघु अपराध कथाएं "प्रकाशित हुई हैं और उन्होने लघुकथाओं के दर्जन से अधिक संकलनों का संपादन भी किया है।'साहित्य आज तक 2018  में उन्होंने प्रतिभाग किया और अपनी चुनिंदा रचनाओं का पाठ किया। गद्य कोश में उनकी अनूदित और मौलिक रचनाएँ संकलित हैं।लघुकथा के क्षेत्र में उनका योगदान अति महत्त्वपूर्ण है और विधा के विकास में बहुत ही सहायक सिद्ध है।उन्हें 1994 में डॉ॰परमेश्वर गोयल लघुकथा सम्मान, 1996 में माता शरबती देवी पुरस्कार,1998 में डॉ॰ मुरली मनोहर हिन्दी साहित्यिक सम्मान तथा 2008 में माधवराव सप्रे सम्मान2008,वीरेन डंगवाल स्मृति साहित्य सम्मान 2018 तथा अन्य कई सम्मान प्राप्त हुए हैं।

सन्दर्भ
-------

1. ↑  "सुकेश साहनी का परिचय". मूल से 4 जुलाई 2013 को पुरालेखित. अभिगमन तिथि 13 मई 2014.
2. ↑  सुकेश साहनी (1991/2010). *डरे हुए लोग* (सजिल्द). अयन प्रकाशन, महरौली, नई दिल्ली-110030. पृ॰ 126. आई॰ऍस॰बी॰ऍन॰ 9788174083876. `|year=` में तिथि प्राचल का मान जाँचें (मदद)
3. ↑  सुकेश साहनी (1998). *ठंडी रज़ाई*. अयन प्रकाशन, महरौली, नई दिल्ली-110030. पृ॰ 112. ASIN B0000E73E1.
4. ↑  सुकेश साहनी (2001). *लघु अपराध कथाएं* (अजिल्द). पुस्तक महल. पृ॰ 125. आई॰ऍस॰बी॰ऍन॰ 9788122307023.
5. ↑  "व्यक्तित्व: सुकेश साहनी". मूल से 4 जुलाई 2014 को पुरालेखित. अभिगमन तिथि 13 मई 2014.

बाहरी कड़ियाँ
-------------

* कविता कोश में सुकेश साहनी
* गद्य कोश में सुकेश साहनी
* हिन्दी समय में सुकेश साहनी का परिचय
* सुकेश साहनी का लघुकथा संसारकथाकार में।
**सुथनी** (वानस्पतिक नाम: *Dioscorea esculenta* ; अंग्रेजी : lesser yam) एक प्रकार का कंद है जो शकरकंद परिवार से आता है। हालांकि इसका स्वाद शकरकंद के सामान मीठा नहीं होता, फिर भी यह कठिन परिश्रम करने वाले लोगों को लंबे समय तक ऊर्जा प्रदान करता है। शकरकंद प्रजाति का यह कंद अब विलुप्ति की कगार पर पहुंच चुका है। यह जमीन की सतह से पांच-छः इंच नीचे पैदा होता है। सुथनी को मुख्यतः उबालकर खाया जाता है और इसका स्वाद हल्का मीठा होता है। हालांकि प्रत्येक कंद का कुछ भाग स्वादहीन होता है। आजकल सुथनी के कई व्यंजन भी बनाए जाने लगे हैं। 

सुथनी को अंग्रेजी में लेसर येम कहा जाता है और इसका वानस्पतिक नाम दायोस्कोरिया एस्कुलान्ता है। इसकी लता तीन मीटर तक लंबी होती है। यह उष्णकटिबंधीय प्रदेशों, खासकर एशिया और प्रशांत क्षेत्रों में मुख्य खाद्य पदार्थों में से एक रहा है। चीन में 1700 सालों से भी अधिक समय से इसका बड़ी मात्रा में उत्पादन किया जाता रहा है।

सन्दर्भ
-------

1. ↑  *Gardens' Bulletin. Straits Settlements. Singapore* 1:396. 1917. "Plant Name Details for *Dioscorea esculenta*". *IPNI*. मूल से 24 सितंबर 2017 को पुरालेखित. अभिगमन तिथि 24 September 2017.
2. ↑  "गुणों से भरपूर सुथनी". मूल से 13 नवंबर 2018 को पुरालेखित. अभिगमन तिथि 15 जून 2020.
लाओस के वन्यजीव दक्षिण पूर्व एशिया के एक भू-भाग वाले लाओ पीपुल्स डेमोक्रेटिक रिपब्लिक में पाए जाने वाले जानवरों और पौधों को शामिल करते हैं। देश का एक हिस्सा पहाड़ी है और इसका अधिकांश हिस्सा अभी भी उष्णकटिबंधीय चौड़ी जंगल में बसा हुआ है। इसमें विभिन्न प्रकार के पशु और पौधों की प्रजातियां हैं।

भूगोल
-----

लाओस दक्षिण-पूर्वी एशिया में स्थित एक भूमि-बंद देश है। उत्तरी भाग पहाड़ी है, जिसमें लुआंग प्रबांग रेंज थाईलैंड से देश के उत्तर-पश्चिमी हिस्से को अलग करती है। ज़ियांगखॉंग पठार इन पहाड़ों को एनामाइट रेंज से अलग करता है, पहाड़ों की एक श्रृंखला जो वियतनामी तट के साथ समानांतर चलती है, और देश की पूर्वी सीमा को चिह्नित करती है। देश के पश्चिम अधिकांशतः विस्तृत से घिरा है मेकांग नदी, और दक्षिण में है पठार कुछ 1,000 से 1,350 मीटर (3,280 से 4,430 फीट) पर 1,000 से 1,350 मीटर (3,280 से 4,430 फीट) समुद्र तल से ऊपर। लाओस मानसून बेल्ट में रहता है और मई से नवंबर के बीच बारिश के मौसम का अनुभव करता है जब बहुत बारिश होती है, और दिसंबर से अप्रैल तक बारिश के बिना एक शुष्क मौसम। इसके परिणामस्वरूप पर्णपाती, चौड़े पेड़ों के प्राकृतिक वन कवर होते हैं, जो सूखे मौसम के दौरान अपने पत्ते खो देते हैं। मई से नवंबर तक एक अलग बारिश का मौसम होता है, इसके बाद दिसंबर से अप्रैल के मध्य तक शुष्क मौसम होता है।

वास
---

बहुत से लाओस अभी भी प्राकृतिक जंगल से ढके हुए हैं और गिब्बन की छह अलग-अलग प्रजातियां यहां पाई जाती हैं, जिनमें से सभी को भोजन के लिए शिकार होने और वन कवर में कमी से खतरा है। देश के दक्षिण में उष्णकटिबंधीय देवदार के जंगल हैं, और दक्षिणी पठार पर कम घने, मध्यम स्तर के विकास और अधिक झाड़ियों, जड़ी-बूटियों और नीचे घास के साथ अधिक खुले पर्णपाती वन हैं।

सन्दर्भ
=======

1. ↑  Philip's (1994). *Atlas of the World*. Reed International. पृ॰ 76. आई॰ऍस॰बी॰ऍन॰ 978-0-540-05831-0.
2. ↑  Burke, Andrew; Vaisutis, Justine (2007). *Laos*. Lonely Planet. पपृ॰ 66–69. आई॰ऍस॰बी॰ऍन॰ 978-1-74104-568-0. मूल से 9 जून 2016 को पुरालेखित. अभिगमन तिथि 13 नवंबर 2019.
3. ↑  Arcus Foundation (2014). *Extractive Industries and Ape Conservation*. Cambridge University Press. पपृ॰ 157–159. आई॰ऍस॰बी॰ऍन॰ 978-1-107-06749-3. मूल से 17 मई 2016 को पुरालेखित. अभिगमन तिथि 13 नवंबर 2019.
सबसे नीचे वाली तरंग ऊपर वाली दो तरंगों के अध्यारोपण (सुपरपोजिशन) से बनी है।
जब 'लगभग' बराबर आवृत्ति वाली दो ध्वनि तरंगे एक साथ उत्पन्न की जाती हैं, तो माध्यम में उनके अध्यारोपण से प्राप्त ध्वनि की तीव्रता बारी-बारी से घटती और बढती रहती है। ध्वनि की तीव्रता में होने वाले इस चढाव व उतराव को 'विस्पन्द' (beat) कहते हैं।

गणित
----

माना समान आयाम परन्तु अलग-अलग आवृत्ति (ω1 तथा ω2) वाली दो तरंगे निम्नलिखित हैं-

{\displaystyle \psi \_{1}\,=\,A\,\sin(\omega \_{1}t)\,}
{\displaystyle \psi \_{2}\,=\,A\,\sin(\omega \_{2}t)\,}
इनको अध्यारोपित करने प्राप्त ध्वनि तरंग :

{\displaystyle \psi \,=\,\psi \_{1}\,+\,\psi \_{2}}
या

{\displaystyle \psi \,=\;A\left[\sin(\omega \_{1}t)\,+\,\sin(\omega \_{2}t)\right]\;=\;2\,A\;\cos \!\left({\frac {\omega \_{1}t\!-\!\omega \_{2}t}{2}}\right)\,\sin \!\left({\frac {\omega \_{1}t\!+\!\omega \_{2}t}{2}}\right)}
या:

{\displaystyle \psi \,=\,2\,A\;\cos(\omega \_{m}t)\;\sin(\omega \_{w}t)}
जहाँ:

{\displaystyle \omega \_{m}\,=\,{\frac {\omega \_{1}-\omega \_{2}}{2}}}
{\displaystyle \omega \_{w}\,=\,{\frac {\omega \_{1}+\omega \_{2}}{2}}}
उपरोक्त परिणाम को निम्नलिखित तरीके से भी लिख सकते हैं:

{\displaystyle \psi \,=\,B(t)\,\sin(\omega \_{w}t)}
जहाँ:

{\displaystyle B(t)\,=\,2A\,\cos(\omega \_{m}t)}
ध्यान दें कि फलन B (t) का मान क्रम से धनात्मक ऋणात्मक होगा। इस फलन का आंकिक मान | B (t) | इस तरंग का 'इनवेलप' कहलाता है। यह इनवेलप {\displaystyle \;2\,\omega \_{m}\;} आवृत्ति से बदलेगा। इसका भौतिक प्रभाव यह होगा कि ये तरंगे अपनी अन्य विशेषताओं को बनाए रख रहीं हैं किन्तु साथ ही परिणामी तरंग का आयाम बहुत धीमी गति से बदल रहा है।

**विस्पन्द** : समान आयाम किन्तु थोड़ी अलग आवृत्ति वाली दो तरंगों (लाल तथा हरी) के अध्यारोपण का परिणाम (नीली तरंग)
विश्वकद्रु तारामंडल
कोर करोली द्वितारा
**विश्वकद्रु** या **कैनीज़ विनैटिसाए** (अंग्रेज़ी: Canes Venatici) खगोलीय गोले के उत्तरी भाग में स्थित एक छोटा-सा तारामंडल है। इसकी परिभाषा १७वी सदी में योहानॅस हॅवॅलियस (Johannes Hevelius) नामक जर्मन खगोलशास्त्री ने की थी। अंतर्राष्ट्रीय खगोलीय संघ द्वारा जारी की गई ८८ तारामंडलों की सूची में भी यह शामिल है। इस तारामंडल के तारे धुंधले होने से दूसरी शताब्दी ईसवी में टॉलमी ने अपनी ४८ तारामंडलों की सूची में इसे अलग स्थान देने के बजाए इसे आकाश में इसके पड़ोस में स्थित सप्तर्षि तारामंडल का ही भाग बना डाला था।

नाम की उत्पत्ति
---------------

लातिनी भाषा में "कैनीज़ विनैटिसाए" का अर्थ "शिकारी कुत्ता" होता है और इसका कालपनिक चित्रण कभी-कभी ग्वाला तारामंडल के ग्वाले के साथ खड़े कुत्ते के रूप में होता है। संस्कृत में और प्राचीन भारतीय कथाओं में "विश्वकद्रु" का अर्थ भी "शिकारी कुत्ता" था।

तारे
----

विश्वकद्रु तारामंडल में २१ तारें हैं जिन्हें बायर नाम दिए जा चुके हैं, जिनमें से अगस्त २०११ तक एक के इर्द-गिर्द ग़ैर-सौरीय ग्रह परिक्रमा करता हुआ पाया गया था। इस तारामंडल में कोई भी तारा २ खगोलीय मैग्नीट्यूड से अधिक चमक नहीं रखता। याद रहे कि मैग्नीट्यूड की संख्या जितनी ज़्यादा होती है तारे की रौशनी उतनी ही कम होती है। इसका सब से रोशन तारा पृथ्वी से ११० प्रकाश-वर्ष दूर स्थित कोर करोली (Cor Caroli, बायर नाम: α Canum Venaticorum) है, जो वास्तव में एक द्वितारा है जिनकी चमक (सापेक्ष कान्तिमान) मिलकर २.८१ मैग्नीट्यूड है। इस द्वितारे का अधिक रोशन वाला तारा अपने वातावरण में असाधारण (अधिक) मात्राओं में सिलिकन, पारे और युरोपियम के तत्वों की उपस्थिति रखता है और इस तारे का चुम्बकीय क्षेत्र भी काफ़ी शक्तिशाली है (पृथ्वी से ५००० गुना अधिक)।

इसी तारामंडल में ला सुपरबा (La Superba) नामक परिवर्ती कार्बन तारा है (यानि जिसकी बनावट में कार्बन अधिक है)। ऐसे तारों में बहुत अधिक लालिमा देखी जाती है और ला सुपरबा भी अपने गहरे लाल रंग के लिए मशहूर है। तारों के अलावा, इस तारामंडल में पाँच दिलचस्प मॅसिये वस्तुएँ भी देखी गई हैं, जिनमें से चार तो सर्पिल (स्पाइरल) आकाशगंगाएँ हैं और एक गोल तारागुच्छ है।

इन्हें भी देखें
---------------

* भंवर गैलेक्सी
* द्वितारा
* सर्पिल आकाशगंगा
* तारामंडल

सन्दर्भ
-------

1. ↑  Chintaman Dwarkanath Deshmukh. "Amarakośa: gems from the treasure house of Sanskrit words". Uppal Pub. House, 1981. *... visvakadru m. 181.1 a dog trained for hunting ...*
चारों तरफ से बंद एक हटाया जा सकने वाला पुल जो हवाईअड्डे के टर्मिनल गेट से विमान के द्वार तक जुडता है।{{SHORTDESC:चारों तरफ से बंद एक हटाया जा सकने वाला पुल जो हवाईअड्डे के टर्मिनल गेट से विमान के द्वार तक जुडता है।|}}
"ऐरोब्रिज़" यहाँ पुनर्प्रेषित होता है। हवाईपुल के लिए, हवाईपुल देखें।
 डेनवर अंतरर्राष्ट्रीय हवाईअड्डा, डेनवर में एक हवाईपुल
एक **विमान पुल** (जिसे **जेटवे**, **जेटवॉक**, **एयरगेट**, **गैंगवे**, **ऐरोब्रिज़**/**एयरब्रिज़**, **स्काईब्रिज़**, **एयरट्युब**, **ई-स्पेस (E-SPES)**, या इसके आधिकारिक व्यवसायिक नाम **यात्री बोर्डिंग पुल** (**PBB/Passenger Boarding Bridge**)) के नाम से भी जानते हैं एक हटाया जा सकने वाला पुल होता है जो कि अधिकांशत: किसी हवाईअड्डा टर्मिनल के द्वार से वहाँ खडे किसी वायुयान के द्वार तक जुडता है। कुछ मामलों में इसे किसी पोत को बंदरगाह से जोडने के काम में भी लाया जाता है ताकि यात्री बिना बाहर के वातावरण में गये हुए ही सीधे टर्मिनल भवन से वायुयान के सुरक्षित वातावरण में प्रवेश कर सकें या विपरीत दिशा में यान से निकासी कर सकें। भवन के ढाँचे, उँचाई, यान में ईढन भरने का स्थान और अन्य गतिविधियों की आवश्यकता नुसार एक हवाईपुल को एक स्थान पर ही स्थापित या इसकी लम्बाई बढाते हुए इसे हटाया या घुमाया जा सकता है। इसका आविस्कार फ्रैंक डेर युवेन ने किया था।

खगोलयात्रियों के खगोलीयविमानों में प्रवेश के लिये भी इसी प्रकार के यंत्रों का उपयोग होता है जिन्हें प्रक्षेपण यान की उँचाई के अनुसार स्थापित किया गया होता है और प्रक्षेपण से पहले हटा लिया जाता है।

सन्दर्भ
-------

1. ↑  Justia/trademarks *Jetway* शब्द एक पंजीकृत व्यवसायिक ट्रेडमार्क है।
2. 1 2  गेसेल, लौरेंस इ. (1992). *The Administration of Public Airports*. चैंडलर, एरीज़ोना: कोस्ट एयर. पपृ॰ 114–115. आई॰ऍस॰बी॰ऍन॰ 0-9606874-7-5.
3. ↑  बर्ल बरिलेंगेम (2013). *I'll Fly to Hawaii — A century of Aviation*. पैसिफिक मोनोग्राफ. पृ॰ 135. आई॰ऍस॰बी॰ऍन॰ 9780962922763.
**शील कांत शर्मा** एक भारतीय प्रतिमान है। वह 1 मार्च, 2008 से 28 फरवरी, 2011 तक दक्षिण एशियाई सहयोग संगठन (सार्क) के महासचिव बने।

प्रकाशन
-------

भौतिक समीक्षा-डी (1971) में भौतिक समीक्षा पत्र (1972), लेख समीक्षा और पत्रिकाओं (टाइम्स ऑफ इंडिया, मेनस्ट्रीम और रविवार) में 1981-82 के दौरान परमाणु निरस्त्रीकरण मुद्दों पर लेख लेख संयुक्त राष्ट्र अध्ययन समूह के सदस्य के रूप में सह-लेखक सत्यापन (1989-91) ने 1991 में सत्यापन पर संयुक्त राष्ट्र की रिपोर्ट के सह-लेखन के लिए रक्षात्मक सुरक्षा अवधारणाओं (1991-9 3) पर संयुक्त राष्ट्र अध्ययन समूह के सदस्य के रूप में रक्षात्मक सुरक्षा अवधारणाओं पर संयुक्त राष्ट्र की रिपोर्ट के सह-लेखक के सत्यापन पर एक यूनिडिर मोनोग्राफ लिखा विच्छेदन सामग्री कट ऑफ और परमाणु हथियारों का गैर-उपयोग (1992) आईएईए बुलेटिन में आलेख - 1995 में माल्टा में ऊर्जा पर पगवाश सम्मेलन में प्रस्तुत पेपर (1995) संयुक्त राष्ट्र पैनल की 2002 में उनके सभी पहलुओं में मिसाइल पर रिपोर्ट

सम्मेलन भारत / प्रतिनिधि के प्रतिनिधि के रूप में भाग लिया: गैर-गठबंधन शिखर सम्मेलन, नई दिल्ली (1983) कुआलालंपुर (2003), परमाणु निरस्त्रीकरण (1985-89) पर वार्षिक छह राष्ट्र सम्मेलन निरस्त्रीकरण पर सम्मेलन (1 9 83-86) संयुक्त राष्ट्र महासभा ( 1983-86, 2000- 2003) संयुक्त राष्ट्र निरस्त्रीकरण आयोग (1984-86, 2001) संयुक्त राष्ट्र सम्मेलन रियो +5 (199 7) आईएईए जनरल कॉन्फ्रेंस (1994-99) और 2004 से परमाणु और ऊर्जा मुद्दों पर अंतर्राष्ट्रीय सम्मेलन (1994-99) एआरएफ मंत्रिस्तरीय बैठकें (2000-04)

भाषाएं: फ़्रेंच और अरबी

शौक और अतिरिक्त पाठ्यचर्या रूचियां: साहित्य, विज्ञान और प्रौद्योगिकी पर रीडिंग। भारत के अंतर्राष्ट्रीय केंद्र और भारत आवास केंद्र;

खेल और अवकाश: बास्केट बॉल, टेनिस, तैरना, योग, शतरंज

सन्दर्भ
-------
**शमशाद बेगम** एक भारतीय सामाजिक कार्यकर्ता है, जिसे छत्तीसगढ़ के पिछड़े वर्गों की शिक्षा के लिए अनुसूचित जाति, अनुसूचित जनजाति और अन्य पिछड़े वर्गों में शिक्षा के लिए जाना जाता है। उन्हें भारत सरकार द्वारा २०१२ में, पद्म श्री के चौथे उच्चतम भारतीय नागरिक पुरस्कार के साथ सम्मानित किया गया था।

शमशाद बेगम का जन्म भारतीय राज्य छत्तीसगढ़ में बालोद जिले में हुआ था। उन्होंने भारत सरकार के दुवारा चलाए राष्ट्रीय साक्षरता मिशन कार्यक्रम में हिस्सा लिया और यह बताया गया है कि १९९५ में गंदरदेही में मिशन गतिविधियों को शुरू करने के छह महीने के भीतर, बेगम और उनके सहयोगियों ने १२२६९ महिलाओं को साक्षर बनाने में सक्षम बनाया, कुल १८२६५ अशिक्षित महिलाओं में से।

शमसाद बेगम जनकलेन समिति के साथ जुडी हुए हैं जो एक सामाजिक कल्याण समूह, महिलाओं और बच्चों की शिक्षा और कल्याण गतिविधियों में शामिल है।

शमसाद बेगम को २०१२ में भारत सरकार ने पद्म श्री के पुरस्कार से सम्मानित किया था।

सन्दर्भ
-------

1. ↑  "2 Chhattisgarh women get Padma Shri". *Chhattisgarh Top News*. 25 January 2012. मूल से 10 दिसंबर 2014 को पुरालेखित. अभिगमन तिथि 4 December 2014.
2. ↑  "Padma Shri" (PDF). Padma Shri. 2014. मूल से 15 नवंबर 2014 को पुरालेखित (PDF). अभिगमन तिथि 11 November 2014.
3. ↑  "Shamshad Begum of Chhattisgarh empowering women". *One India*. 21 October 2008. मूल से 16 दिसंबर 2014 को पुरालेखित. अभिगमन तिथि 4 December 2014.
4. ↑  "Full list: 2012 Padma Vibhushan, Padma Bhushan and Padma Shri awardees". *IBN Live*. 25 January 2012. मूल से 12 जनवरी 2015 को पुरालेखित. अभिगमन तिथि 4 December 2014.
**वैर-भुसावर विधानसभा क्षेत्र** वैर और भुसावर दोनो ही छोटे शहर (कस्बे) है वैर और भुसावर शहर में अलग-अलग नगर पालिका, न्याय पालिका, तहसील कार्यालय, पंचायत समिति कार्यालय, उपखण्ड कार्यालय व विभिन्न विभागों के अलग-अलग कार्यालय स्थित है वैर कस्बे की स्थापना राजा प्रतापसिंह ने 1726 ई. में की थी। वैर बाग-बगीचों का कस्बा कहलाता है। फुलवाड़ी महल, नौलखा बाग, प्रताप फुलवारी, वैर का किला, ऊँटाला का किला आदि यहाँ के दर्शनीय स्थल हैं। इसे भरतपुर जिले की लघुकाशी भी कहते हैं कस्बा के दक्षिण-पश्चिम में हाथौड़ी का किला, इस किले के सामने प्रसिद्ध कदम्ब कुण्ड जलाशय, इसके बाद बल्लभगढ़ का किला व महल तथा वहां की प्रसिद्ध बाबड़ी है। यहीं के ग्राम निठार स्थित महल एवं बावड़ी आदि अनेक दर्शनीय स्थल मौजूद हैं। पास ही प्रसिद्ध जहाज गांव है जहां लोकदेवता देव बाबा का मेला आयोजित होता है भुसावर कस्बे का आचार पूरे राजस्थान प्रदेश में प्रसिद्ध है यह दोनों ही पर्वत श्रंखलाओं से घिरे हुए शहर है इन दोनों की मध्य की सड़क मार्ग दूरी 12 किलोमीटर है वैर शहर से भरतपुर जिला मुख्यालय की सड़क मार्ग दूरी 44 है जब कि भुसावर शहर से भरतपुर जिला मुख्यालय की सड़क मार्ग दूरी 51 किलोमीटर है वैर-भुसावर विधानसभा क्षेत्र बागवानी व कृषि कार्य के लिए जाना जाता है!

  

जगन्नाथ पहाड़िया राजस्थान के पूर्व मुख्यमंत्री श्री जगन्नाथ पहाड़िया का जन्म स्थान कस्बा भुसावर ही था। वे भारतीय राष्ट्रीय कांग्रेस के महासचिव तथा केंद्रीय मंत्री रहे थे। भारतीय राष्ट्रीय कांग्रेस में उनकी नजदीकियां श्रीमती  इंदिरा गांधी एवं श्री संजय गांधी के साथ बहुत ही गहरी थी। श्री जगन्नाथ पहाड़िया हरियाणा तथा बिहार के राज्यपाल भी रहे थे साथ ही साथ राजस्थान सरकार के पूर्व मुख्यमंत्री के रूप में उन्होंने देश एवं राज्य की राजनीति में सराहनीय कार्य किए थे।
जगन्नाथ पहाड़िया जी 4 बार सांसद और 4 बार विधायक रहे पहाड़िया जी सन 1957,1967,1971 & 1980 चार बार सांसद रहे और जगन्नाथ जी 1980,1985,1999,& 2003 मैं 4 बार विधायक रहे 1989 से 1990 तक बिहार के राज्यपाल रहे 2009 से 2014 तक हरियाणा के राज्यपाल भी रहे।

श्रीमती शांति पहाड़िया वैर विधानसभा क्षेत्र की विधायक एवं राज्यसभा सदस्य रहीं थी। श्रीमती शांति पहाड़िया पूर्व मुख्यमंत्री श्री जगन्नाथ पहाड़िया की पत्नी हैं।
सुरग् में शीला रमानी।
**शीला रमानी** (२ मार्च १९३२ – १५ जुलाई २०१५), जिनको शीला केवलरमानी के नाम से भी जाना जाता है, हिन्दी फ़िल्मों की अभिनेत्री थी। उनको हिन्दी फ़िल्मों में लाने का श्रेय चेतन आनन्द को जाता है। वो टैक्सी ड्राइवर, नौकरी फ़िल्म में अपनी भूमिका से प्रसिद्ध हुयीं। उनका जन्म सिन्ध हुआ और उस प्रान्त से हिन्दी सिनेमा में आने वाली कुछ गिने-चुने कलाकारों में से एक थीं।

जीवनी
-----

उनको ५० के दशक की शुरुआत में मिस शिमला का ख़िताब मिला। उनको ज़्यादातर ऊँचे घरानों की नई पीढ़ी की लड़की के ही रोल मिला करते थे। अपने मामा (शेख़ लतीफ़) के कहने पर उन्होंने १९५६ में एक पाकिस्तानी फ़िल्म अनोखी में प्रमुख किरदार अदा किया। बाद में उनको फ़िल्में मिलना बन्द हो गयीं और उन्होंने कुछ बी-ग्रेड फ़िल्मों, जैसे जंगल किंग (१९५९) और द रिटर्न ऑफ़ सुपरमैन (१९६०), में भी छोटी भूमिकाएँ निभाईं।  

बाद में उन्होंने महू के रहने वाले एक पारसी जाल कावस्जी से विवाह रचाया और मुंबई, न्यूयॉर्क, कोलम्बो तथा ऑस्ट्रेलिया में रहीं।

१५ जुलाई २०१५ को महू में निधन हो गया।

फ़िल्मी सफ़र
------------

१९५० के दशक में उनको कुछ रोचक फ़िल्में मिलीं। १९६० में बनी पहली सिन्धी फ़िलम अबना में उन्होंने मुख्य भूमिका निभाई और इस फ़िल्म में उनकी छोटी बहन का रोल साधना ने निभाया था। जब साधना उनके पास उनका ऑटोग्राफ़ माँगने गईं तो शीला ने कहा कि तुम मेरा ऑटोग्राफ़ क्या माँग रही हो एक दिन ऐसा आयेगा जब मैं तुम्हारा ऑटोग्राफ़ माँगूंगी। उनकी बात सच साबित हुयी।

बाहरी कड़ियाँ
-------------

* इंटरनेट मूवी डेटाबेस पर शीला रमानी

सन्दर्भ
-------

1. ↑  "50 के दशक की प्रसिद्ध अभिनेत्री शीला रमानी का निधन". नईदुनिया. १७ जुलाई २०१५. मूल से 18 जुलाई 2015 को पुरालेखित. अभिगमन तिथि 17 जुलाई 2015.
2. ↑  "60 साल पहले किया था LUX का ऐड, अब गुमनामी में हुआ अंतिम संस्कार". दैनिक भास्कर. १६ जुलाई २०१५. मूल से 19 जुलाई 2015 को पुरालेखित. अभिगमन तिथि 16 जुलाई 2015.
3. ↑  "Sheila Ramani". मूल से 27 मई 2015 को पुरालेखित. अभिगमन तिथि ०७ नवम्बर २०१४. `|accessdate=` में तिथि प्राचल का मान जाँचें (मदद)
### श्री तारा

"’अस्ति समस्त जगदुत्पत्तिपालनसंहारकतृभिर्ब्रह्मविष्णुमहेशरूपसेव्यमाना, जगदाधाररूपा, संसारभयनाशिनी, अपुनावृत्तिकारिणी, संसारतारिणी तारा नाम्नी शक्ति: परमहती."’
यह परम हर्ष का विषय है, को जो शक्ति विद्या बहुत प्राचीन काल से अपरिमित तेज्स्वनी होने के कारण अनेक सम्प्रदायों के मतभेद होते हुए भी सर्वोत्तमा थी, वैसे ही आज भी अनेक मत मतान्तर वाले मनुष्यों द्वारा सम्मानित संसार के आवागमन को हटाने में सर्वश्रेष्ठ परमपूजित रूप में उपस्थित है।
तारा-शक्ति का रहस्य बडा गूढ है, उसे जानने के लिये बडे परिश्रम और अध्यव्यवसाय की आवश्यकता है, यथार्थनामवती होने के कारण तारा नामकी शक्ति सर्वोत्तमा शक्ति है। तारा-शक्ति का शाब्दिक अर्थ है "’तरत्यनया सा तारा"’ अर्थात इस संसार सागर से तारे वह ही तारा है। ताराविद्या की गणना दस महाविद्याओं में है, इसके महत्व का दिग्दर्शन कराते हुए तन्त्र ग्रन्थोम में कहा गया है-"’विना ध्यानम विना जाप्यं विना पूजादिभि: प्रिये, विना बलिं विनाभ्यासं, भूतशुद्धयादिभिर्विना, विना क्लेशादिभिर्देवि देह दु:खादिभिर्विना, सिद्धिराशु भवेद्यस्मात्त्स्मात्सर्वोत्तमा मता."’ अर्थात व्बिना ध्यान, जप, पूजा, बलि, अभ्यास, भूतशुद्धि, देह दु:ख, क्लेश के उठाये ही इसकी सिद्धि शीघ्र हो जाती है;इसी से इसे सर्वसिद्धियों में सर्वोत्तम स्थान प्राप्त है। इतनी सरलता भला किस देवता की आराधना में होगी, सरलता और बन्धनमुक्ति की हद है। ऐसे निष्कन्टक सुखप्रद मार्ग पर भला कौन न चलना चाहेगा, यही कारण है कि अनन्त काल से माता तारा की उपासना अबाध रूप से होती चली आ रही है। तारा का स्वरूप क्या है, इसके वर्णन में कहा है-"’शून्ये ब्रहमाण्डगोले तु पंचाशच्छून्यमध्यगे, पंचशून्ये स्थिता तारा सर्वान्ते कालिका स्मृता"’, अर्थात शून्य ब्रह्माण्ड-गोल में पचास शून्य हैं, जिनमे पांच शून्य पर श्री तारा और शेष पर श्री कालिका बिराजमान हैं। विचारणीय विषय है, कि पचास शून्य कुल हैं, उनमें से पांच शून्य पर श्री ताराजी स्थित हैं, और बाकी शून्य पर श्री कालिकाजी बित्राजमान हैं, और विराट चक्र तथा स्वराट चक्र भेद से मध्य में जो शून्य आता है, उसमे ब्र्ह्माण्डनायिका श्री राजराजेश्वरी श्री महासुंदरी श्री श्रीविद्याजी का स्थान है। तन्त्र में कहा गया है-"’तत: शून्या परारूपा श्री महासुन्दरी कला, सु्न्दरी राजराजेशी महा ब्रह्माण्डनायिका, महाशून्या ततस्तारा, तद्वेगुण्यक्रमेण च, मुक्तौ संयोज्य सर्वं तं महासुन्दर्यनन्तत:"’, इसमे श्री महासुन्दरी को कला, और श्री तारा को महाशून्य रूप में रूपित किया है, अब देखना यह है, कि शून्य रूप में ही सब देअवता और दैवी शक्तियां हैं, और महात्माओं का भी यही सिद्धान्त है, कि संसार का शून्य रूप में से उद्भव शून्य में ही पराभव है, तब निश्चय ही इन शक्तियों को आद्य शक्ति मानना पडता है। संसार के इस शून्य परिणाम को देखकर ही महात्मा लोग मोहादि को छोड कर शून्य रूप निर्विकार ब्रह्मरूप में लीन होकर मुक्ति साधन करते हैं, इधर जितने भी बीज मन्त्र हैं, उन सभी में शून्य रूप बिन्दु है, कोई बीज मन्त्र बिन्दुरहित नही है, इसी लिये उनका महत्व इतना श्रेष्ठ है, और जितना भी इस पर विचारते हैं, अधिकाधिक ज्ञान और रहस्य दृष्टिगत होता चला जाता है।
**श्री दलदा मालीगाव** ( सिंहला: ශ්‍රී දළදා මාළිගාව) या **पवित्र दंत अवशेष का मंदिर**, श्रीलंका के शहर कैंडी में स्थित एक बौद्ध मंदिर है। कैंडी की पूर्व राजशाही के शाही महल परिसर में स्थित इस मंदिर में महात्मा बुद्ध के दांत रखे गये हैं। प्राचीन काल से ही इन पवित्र अवशेषों ने स्थानीय राजनीति में एक महत्वपूर्ण भूमिका निभाई है, क्योंकि यह माना जाता है कि यह अवशेष जिसके भी पास होते हैं वही इस देश पर शासन करता है। कैंडी श्रीलंका के राजाओं की अंतिम राजधानी थी और मुख्य रूप से इस मंदिर की वजह से यूनेस्को द्वारा इसे एक विश्व विरासत स्थल घोषित किया गया है।

मालवत्ते और असगिरिया नामक दो बौद्ध संप्रदाय के भिक्षुक इस मंदिर के भीतरी कक्ष में दैनिक रूप पूजा का आयोजन करते हैं। पूजा का आयोजन दिन में तीन बार क्रमश: सुबह, दोपहर और शाम को किया जाता है। प्रत्येक बुधवार को इन पवित्र अवशेषों को सुगंधित फूल मानुमुरा मंगलया से बने सुगंधित पानी से प्रतीकात्मक स्नान कराया जाता है। तत्पश्चात इस पवित्र जल को जिसे चंगाई की शक्तियों से युक्त माना जाता है को श्रद्धालुओं में प्रसाद के रूप में वितरित किया जाता है।

तमिल ईलम के लिबरेशन टाइगर्स द्वारा किए गये बम विस्फोटों ने इस मंदिर को 1998 में बहुत क्षति पहुँचाई थी लेकिन हर बार इसकी मरम्मत कर इसे इसका मूल स्वरूप प्रदान कर दिया गया।

सन्दर्भ
-------

इन्हें भी देखें
---------------
श्री तरंग तीर्थ या तरंगा मंदिरश्री तरंग तीर्थ नामक इस जैन मंदिर का निर्माण १९२१ में गुजरात के शासक कुमारपाल ने करवाया था। यह कुछ तीर्थों में से एक है जहां श्वेतांबर और दिगंबर दोनों की यात्रा है। अपने शिक्षक आचार्य हेमचंद्र की सलाह के तहत, चोलुक्य राजा कुमारपाल ने ११२१ में सबसे पुराने मंदिर का निर्माण किया था। अजितनाथ का २.७५ मीटर संगमरमर की मूर्ति केंद्रीय मूर्ति है। श्वेतांबर परिसर में सभी १४ मंदिर हैं। लेकिन तारांगा पहाड़ी में पांच अन्य दिगंबर संबद्ध मंदिर भी हैं। जगह ऐतिहासिक रूप से बौद्ध धर्म के साथ भी जुड़ी हुई थी। 

यह जगह प्राचीन काल में तवतूर, तारावार नगर, तरंगिरी और तरनगढ़ आदि के रूप में भी जाना जाता था। आचार्य श्री सोमप्रभू श्रृद्ध ने "कुमारपाल प्रतिबोध" नामक एक पवित्र पुस्तक लिखी। उन्होंने श्री बप्पपुराचार्य की सलाह के अनुसार जैन धर्म को स्वीकार करने के बाद वीएनएस (प्रथम) के ६ वें शताब्दी के दौरान राजा वत्सराय के इस शासक के शासक द्वारा श्रीशक्तिधिष्ठ्री श्री सिध्ददैयिका देवी के मंदिर की स्थापना के बारे में बताया था। 
दोनों श्वेतांबर और दिगंबर के लिए धर्मशाला, भोजांशाल सुविधाओं के साथ उपलब्ध हैं।

सम्दर्भ
-------



1. ↑  "संग्रहीत प्रति". मूल से 6 मार्च 2017 को पुरालेखित. अभिगमन तिथि 13 मई 2017.
2. ↑  "संग्रहीत प्रति". मूल से 13 अगस्त 2006 को पुरालेखित. अभिगमन तिथि 13 मई 2017.
सन् २६२ ईसवी में साओ वेई (Wei) राज्य के क्षेत्र (पीले रंग में)
**साओ वेई राज्य** (चीनी भाषा: 曹魏, अंग्रेज़ी: Cao Wei), जिसे कभी-कभी सिर्फ़ 'वेई राज्य' भी कहा जाता है, प्राचीन चीन के तीन राजशाहियों के काल में चीन पर नियंत्रण पाने के लिए जूझने वाला एक राज्य था। यह २२० ईसवी से २६५ ईसवी तक चला। इसकी स्थापना २२० ईसवी में साओ पी (曹丕, Cao Pi) ने की थी जिसनें अपने पिता साओ साओ की बनाई ज़मीनदारी रियासत का विस्तार करके इस राज्य को बनाया। वैसे तो साओ साओ की रियासत को सन् २१३ ईसवी में सिर्फ़ 'वेई' नाम दिया गया था, लेकिन इतिहासकार इसे चीनी इतिहास में आये बहुत से अन्य वेई नामक राज्यों से अलग बताने के लिए इसमें 'साओ' का पारिवारिक नाम जोड़कर इसे अक्सर 'साओ वेई' कहते हैं। ध्यान दीजिये कि यह राज्य झगड़ते राज्यों के काल वाले वेई राज्य और बाद में आने वाले उत्तरी वेई राज्य से भिन्न था।

२२० ईसवी में साओ पी ने पूर्वी हान राजवंश के अंतिम सम्राट को सिंहासन से हटा दिया। उसने एक नए 'वेई' वंश को शुरू किया लेकिन उसपर 'सीमा' नामक परिवार ने २४९ ईसवी में क़ब्ज़ा कर लिया। २६५ में यह परिवार भी सत्ता से निकाला गया और साओ वेई राज्य जिन राजवंश का हिस्सा बन गया। एक समय पर हान चीनी जाती के दो-तिहाई लोग साओ वेई राज्य की सरहदों के अन्दर बसते थे। इसकी राजधानी लुओयांग शहर था।

इन्हें भी देखें
---------------

* साओ पी
* तीन राजशाहियाँ
* झगड़ते राज्यों का काल
* हान राजवंश
* जिन राजवंश

सन्दर्भ
-------

1. ↑  China: A History: From Neolithic Cultures Through the Great Qing Empire, 10,000 BCE - 1799 CE, Harold M. Tanner, Hackett Publishing, 2010, ISBN 978-1-60384-202-0, *... When it was established, Wu had only one-sixth of the population of the Eastern Han Empire (Cao Wei held over two-thirds of the Han population) ...*
**सुईं** भारत के राजस्थान राज्य के बीकानेर ज़िले के लूनकरनसर में स्थित एक गांव है।

इतिहास
------

सुईं जांगलदेश में सिहाग गोत्र के जाट गणराज्य की राजधानी थी। जिसका प्रमुख चोखा सिहाग था। जिसके अधीन 150 गाँव थे। सुंई गांव उनकी राजधानी थी और जिले पल्लू, दांदूसर, बीरमसर, गन्धेली, रावतसर थे। 

एक किंवदंती के अनुसार इस गांव की स्थापना गोस्वामी समाज ने की थी । गोस्वामी समाज की कुलदेवी हिंगलाज माता है जो अभी वर्तमान में पाकिस्तान में है गोस्वामी समाज के यहां प्राचीन मठ हुआ करते थे सुई गांव में गोस्वामी समाज के मंदिर भी 

मौजूद है सुई गांव में तारा गिरी जी व नवल गिरी जी दो भाइयों की अति प्राचीन जीवित समाधि है उनके पुत्र की समाधि शेरपुरा गांव में है जिन्हें भगत गिरी जी के नाम से जाना जाता है भगत गिरी जी के पिता का नाम नवल गिरी जी वह माता का नाम अणची बाई था तारा गिरी जी द्वारा सुई गांव में अति प्राचीन कुएं का निर्माण भी करवाया था एक जोहड़ का निर्माण भी करवाया था जिन्हें तराणा जोहड़ कहते हैं तारा गिरी जी के पास 300 से अधिक सफेद गाय थी। गोस्वामी समाज के गुरु दत्तात्रेय जी महाराज जो विष्णु जी के अवतार माने जाते हैं 

यह एक जाट साम्राज्य की राजधानी थी इसके उपरांत यहां राजपूतो की राठौर वंश की स्थापना हुई ।

यहां पर ठाकुरों का राज था , जिन्हे हम सामंत भी कह सकते है। इनके मंदिर की सेवा स्वामी समाज करता है 

यहां एक विशाल गढ़ है।

  

सुंई गांव के अंतिम ठाकुर हरिसिंह थे ।

वर्तमान में यहां लोकतंत्रात्मक गणराज्य शासन है।

यह भारत का ही अंग है।।।

संदर्भ
------

1. ↑  Singh, Rajvi Amar (1992). *Mediaeval History of Rajasthan: Western Rajasthan*. Rajvi Amar Singh.
मार्सेलो बैकिएरेली की *एल्सीबीएदीज़, सुकरात द्वारा पढ़ाए जाते हुए* (1776)
**सुकराती(य) विधि** या **सुकराती पद्धति** ( *Socratic method, Elenchus* अर्थात् प्रतिहेत्वानुमान, सत्प्रतिक्षानुमान ) जिसे **इलेन्चस की विधि**, **इलेन्कसी विधि** या **सुकराती वाद-विवाद** के रूप में भी जाना जाता है, व्यक्तियों के बीच सहकारी तर्कपूर्ण संवाद का एक रूप है, जो समालोचनात्मक चिन्तन प्रोत्साहित करने और विचारों और अंतर्निहित पूर्वधारणाओं को सामने लाने के लिए प्रश्न पूछने और उत्तर देने पर आधारित है। इसका नाम शास्त्रीय यूनानी दार्शनिक सुकरात के नाम पर रखा गया है और प्लेटो के थेइटेटस में उनके द्वारा प्रसूतितंत्र ( प्रसाविका , μαιευτικός, maieutic ) के रूप में इसे पेश किया गया है क्योंकि इसका उपयोग वार्ताकारों की मान्यताओं में निहित परिभाषाओं को सामने लाने या उन्हें उनकी समझ को आगे बढ़ाने में मदद करने के लिए किया जाता है।

सुकराती विधि परिकल्पना उन्मूलन की एक विधि है, जिसमें विरोधाभासों को जन्म देने वाली अवधारणाओं को लगातार पहचानने और समाप्त करने से बेहतर परिकल्पनाएँ पाई जाती हैं।

सुकराती विधि आम तौर पर प्रचलित सत्यों की खोज करती है जो मान्यताओं और विश्वासों को आकार देते हैं और अन्य विश्वासों के साथ उनकी संगति निर्धारित करने के लिए उनकी समीक्षा करते हैं। इसका मूल रूप तर्क और तथ्य के परीक्षण के रूप में तैयार किए गए प्रश्नों की एक श्रृंखला है जिसका उद्देश्य किसी व्यक्ति या समूह को किसी विषय के बारे में उनकी मान्यताओं की खोज करने, परिभाषाओं का पता लगाने और विभिन्न विशिष्ट उदाहरणों द्वारा साझा की गई सामान्य विशेषताओं को चिह्नित करने में मदद करना है।